Intră acum și în grupul de
„«Ridică-te Ştefane!», așa îmi vine să spun la Putna când mă uit și văd o sală arhiplină de putneni care, în aplauze, au primit echipa liberală, susținând candidatura lui Gheorghe Coroamă la primăria Putnei”, a declarat joi seara președintele PNL Suceava și al Consiliului Județean Suceava, Gheorghe Flutur.
Potrivit lui Flutur, primarul Gheorghe Coroamă este stâlpul primarilor liberali, un om care a reușit să aducă peste 30 de milioane de euro numai în ultimul timp.
El derulează în prezent proiectul de apă și canalizare de peste 10 milioane de euro în Putna și a transformat localitatea într-o stațiune turistică.
„Primarul Coroamă a construit o casă de cultură modernă, școli și grădinițe moderne, a inaugurat un centru medical pentru putneni și a realizat cea mai frumoasă investiție din județul Suceava: o bază sportivă cu un stadion de fotbal de nivel național de Liga 1, cu o tribună de peste 1000 de locuri, bazin de înot, saună și dușuri, terenuri de antrenament pentru sportivi. Datorită acestor realizări, Putna va deveni un centru de cantonament pentru sportivi atât din țară, cât și din străinătate”, a spus Flutur.
El a apreciat drept impresionantă manifestarea de la Putna, unde au venit și alți primari, de la Vicovu de Sus și Horodnic de Sus, de la Bilca, oameni de toată isprava, fiecare dintre ei fiind modele de administrație locală de succes la superlativ.
„Când mă gândesc că această parte de Bucovina este administrată în mare parte de liberali – de la Ulma, Brodina, Vicovu de Sus, Bilca, Putna, Frătăuții Vechi și Noi, Rădăuți, Marginea, Horodnic de Sus, Burla – sunt convins că surpriza liberală va veni și la Straja, Gălănești, Vicovu de Jos, Voitinel și Horodnic de Jos, având ca exemple localitățile conduse de liberali”, a spus Flutur.
„Forța exemplului este mai mare decât orice campanie electorală. Gândiți-vă bine, oameni buni, uitați-vă în grădinile și comunele acestor gospodari și votați liberalii, că merită”, așa a concluzionat Gheorghe Flutur prin mesajul său de sub strașina mânăstirii Putna, unde se odihnește Marele Ștefan.
Comandat de PNL FILIALA Suceava, cod AEP 21240015